
Rhan 1 
[bookmark: _Hlk116925495]Dywed Donaldson (Llywodraeth Cymru, 2015) y cwricwlwm sydd yn diffinio’r mewnbynnau dylai pob plentyn profi, awgryma bod y cwricwlwm wedi ei seilio ar fframwaith o bynciau sydd rhaid addysgu i blant. Fodd bynnag, mae’r cwricwlwm yn ol Young (2014) yn strwythur cyfyngedig sydd yn effeithio ar amryw o weithgareddau, mae’n gosod terfyn ar yr hyn sydd yn bosibl i’w ddysgu mewn sefydliadau addysg.
Noda Donaldson (Llywodraeth Cymru, 2015) amcan y cwricwlwm oedd sefydlu hawl i bob plentyn mewn ysgol wladol dderbyn addysg a fyddai’n cynnwys gwybodaeth a sgiliau a oedd wedi’u pennu ar lefel genedlaethol. Cred Gibb (2016) bod yn rhaid i leoliadau addysg darparu yn  ôl cwricwlwm addysg er mwyn herio eu disgyblion yn gyson a sicrhau nad oes un flwyddyn yn cael ei gwastraffu.
Cred Iram Siraj (Llywodraeth Cymru, 2014) bod y cyfnod sylfaen angen newid sylfaenol o fewn diwylliant mewn nifer o leoliadau addysg. Cytuna Donaldson (2015) wrth ychwanegu, bod y cwricwlwm yng Nghymru yn gymhleth erbyn heddiw a bod rhannau wedi dyddio. Credir Llywodraeth Cymru (dim dyddiad) bod yn rhaid newid y cwricwlwm o ganlyniad i’r byd yn newid ar gyfradd gyflym a rhaid sicrhau bod addysg yn cyd-ddatblygu. Awgryma Llywodraeth Cymru (dim dyddiad) a Donaldson (2015) bod yn rhaid i gwricwlwm ysbrydoli plant yn ogystal â datblygu ei sgiliau, ar hyn o bryd nad yw’r nod yma yn cael ei gyflawni. Gellir nodi tri phrif ardal sydd angen gweld newid er mwyn cael cwricwlwm llwyddiannus; Hyfforddiant, Diffyg dealltwriaeth o chwarae a chyllid.
[bookmark: _Hlk118017282]Dywed Llywodraeth Cymru (2013) ei fod nhw eisiau i bawb sydd yn gweithio gyda theuluoedd wedi’i hyfforddi’n dda. Cytuna Iram Siraj (Llywodraeth Cymru, 2014) trwy nodi bod nifer o astudiaethau yn cefnogi’r syniad bod hyfforddiant yn cefnogi ansawdd ynghyd a dysgu a lles plant. At hyn nodwyd Khan (2017) bod angen i ymarferwyr cael hyfforddiant priodol er mwyn iddynt allu rhoi o’u gorau yn y dosbarth. Mynna Dastgeer et al (2017) nod hyfforddiant yw gwella agwedd, gwybodaeth a sgiliau addysgeg ymarferwyr. Hawlia Mondal (dim dyddiad) heb yr hyfforddiant cywir ni fydd ymarferwyr mewn sefyllfa i ddarparu arweiniad priodol a bydd hynny'n effeithio ar sylfaen yr addysg sy'n cael ei hadeiladu. Yn ychwanegol, nodir Learning matters (dim dyddiad) heb hyfforddiant ni all yr ymarferwr datblygu’n broffesiynol, meithrin perthnasoedd gwell â rhieni a chael dealltwriaeth o strategaethau addysgeg fodern. Cytuna Evidence Based Teachers Network (2017) drwy bwysleisio'r angen am ddatblygiad proffesiynol parhaus (DPP) trwy hyfforddiant, ychwanega bod plant yn dysgu’n fwy effeithiol pan fydd gan yr athro'r adnoddau a'r sgiliau sydd eu hangen arnynt.  Ymhellach nodwyd British Educational Suppliers Association (2017) bod DPP trwy hyfforddiant yn cynyddu cymhelliant athrawon, eu hyder a'u hymrwymiad i addysgu. Y rheswm yn bennaf mae angen hyfforddiant parhaus yw er mwyn sicrhau bod ymarferwyr yn aros ar frig eu gêm (Innovative learning solutions, dim dyddiad).
Er mwyn i ymarferwyr cyflawni eu rôl yn effeithiol, cred Spencer-Milnes <https://www.highspeedtraining.co.uk/hub/author/xenia/> (2020) ei fod yn hollbwysig cael yr hyfforddiant briodol. Yn debyg, cred Horvath (dim dyddiad) trwy hyfforddiant gall ymarferwyr cael yr hyder proffesiynol i herio sefyllfaoedd ac mae’n darparu gwybodaeth ddamcaniaethol gadarn. Cytuna hyn gyda gwerthoedd Nutbrown (2012) bod angen i ymarferwyr cael set drylwyr o gymwysterau er mwyn sicrhau gweithlu cymwys ac hyderus. Dywed Spencer-Milnes (2020) bod hyfforddiant yn galluogi’r ymarferwyr i ofalu am blant y blynyddoedd cynnar yn hyderus ac ymdrin ag unrhyw broblemau a all godi. Darganfydodd Iram Siraj (Llywodraeth Cymru,2014) o fewn ei ymchwiliad annibynnol bod angen mwy o hyfforddiant ar ymarferwyr er mwyn iddynt deimlo’n hyderus wrth gyflwyno’r cyfnod sylfaen. Cytuna adroddiad WISERD (Llywodraeth Cymru, 2015) bod hyfforddiant yn elfen allweddol i weithrediad y cyfnod sylfaen.  Nododd Iram Siraj (Llywodraeth Cymru,2014) roedd angen hyfforddiant yn y meysydd sgiliau arweinyddiaeth a sut mae plant yn dysgu a datblygu. Daeth adroddiad WISERD (Llywodraeth Cymru, 2015) a chanlyniadau tebyg bod angen hyfforddiant penodol ar arsylwi ac asesu plant, defnyddio’r tu allan a sut i ddefnyddio addysgeg y Cyfnod Sylfaen ym Mlwyddyn 1 a Blwyddyn 2.  Yng nghyd-destun y Cwricwlwm newydd, awgrymodd Donaldson (Llywodraeth Cymru, 2015) sefydlu rhaglenni hyfforddi er mwyn cynorthwyo ymarferwyr gyda’r cwricwlwm. Un o brif bwyntiau’r adroddiad WISERD (Llywodraeth Cymru, 2015) oedd argymell yr angen am hyfforddiant dilynol er mwyn sicrhau bod yr ymarferwyr yn datblygu’n gyson ac yn cynnig yr addysg gorau. Mae Llywodraeth Cymru wedi cynnig ystod eang o hyfforddiant ac ar y cyfan roedd ymarferwyr arweiniol y cyfnod sylfaen yn hapus gyda’r hyfforddiant a chymorth a rhoddwyd iddynt (Llywodraeth Cymru, 2015).  
Fodd bynnag, nodwyd Bubb (2013) bod dod o hyd i amser ar gyfer hyfforddiant a datblygiad yn cael ei nodi’n aml gan ymarferwyr fel rhwystr sy’n eu hatal rhag manteisio ar gyfleoedd datblygu. Cred Tasdemir (2014) mae agwedd ymarferwyr tuag at hyfforddiant yn amrywio yn ôl eu rhyw a’u statws proffesiynol. Yn debyg, nodwyd ymchwil Stan, Stancovici a Palos (2013) ar y cyfan mae gan ymarferwyr hŷn a rhai sydd gyda mwy o brofiad agwedd fwy positif tuag at hyfforddiant i gymharu ag ymarferwyr iau a rhai sydd â llai o brofiad.
Mae hyfforddiant parhaus yn angenrheidiol i sicrhau bod athrawon yn gallu cadw i fyny â'r datblygiadau newydd (Tsdemir, 2014). Cytuna Nutbrown (2012) trwy ychwanegu nad yw ymarferwyr byth yn cwblhau ei dysgu, dylent wastad hyfforddi ymhellach i ddatblygu a gwella eu gwybodaeth a sgiliau. Nodwyd ymchwil Bubb (2013) bod hyfforddiant ‘twilight’ yn gallu bod yn her i rai ymarferwyr. Ychwanega Bubb (2013) roedd blinder staff yn ystod yr hwyr yn thema a gododd dro ar ôl tro. Fodd bynnag, awgrymodd rhai ymarferwyr o fewn ymchwil Bubb (2013 bod hyfforddiant ‘twilight’ yn gweithio'n dda a'i fod yn caniatáu mwy o hyblygrwydd o ran pryd y byddai hyfforddiant yn cael ei gynnal ac yn caniatáu i staff drafod materion pan oeddent yn gyfredol.
Yn ôl Edapt (dim dyddiad) rhaid i benaethiaid/arweinwyr sicrhau bod dyddiau hyfforddi (INSET) yn cael eu defnyddio at ddibenion hyfforddi, oherwydd fel arall byddai'n amddifadu athrawon o'u hawl i ddatblygiad proffesiynol parhaus.  Pwysleisia Henty (2021) y pwysigrwydd o benaethiaid gyda dealltwriaeth dda o bwysigrwydd y blynyddoedd cynnar ynghyd a datblygiad plant bach, ychwanega bod rhaid sicrhau eu bod nhw’n derbyn hyfforddiant cywir er mwyn sicrhau addysg o safon dda i’r plant.
Awgryma Spielman (2020) bod lleoliadau blynyddoedd cynnar yn teimlo dan bwysau ariannol sylweddol o ganlyniad i doriadau cyllid, costau cynyddol ac o ansefydlogrwydd ac ansicrwydd ynghylch costau ac incwm. Cytuna adroddiad WISERD (Llywodraeth Cymru, 2015) gan nodi roedd cyllid yn rhwystr i weithrediad y cyfnod sylfaen. Yn debyg, darganfuwyd Iram Siraj (Llywodraeth Cymru, 2014) bod gan ymarferwyr pryderon am gyllid a bod angen canllawiau clir ynghylch cael gafael ar y cyllid. Yn wir, mae Senedd Cymru (2021) yn pryderu bod cyllid annigonol yn peryglu cyflawni diwygiadau allweddol yn llwyddiannus fel y cwricwlwm newydd a gweithredu’r system Anghenion Dysgu Ychwanegol newydd, yn ogystal â bodloni’r flaenoriaeth o wella ysgolion a chodi safonau. Awgryma Toff (dim dyddiad) bod angen cyllid ar leoliadau i brynu mwy na llyfrau yn unig, mae gweithgareddau allgyrsiol, technoleg, tal ymarferwyr a chynlluniau bwyd yn bwysig a gorfod cael ei gyllido yn gywir. Ymhellach dywed Toff (dim dyddiad) nid yn unig y mae diffyg cyllid yn cael effaith ar gynnydd academaidd myfyriwr, mae hefyd yn cael effaith ar fyfyrwyr yn seicolegol.
[bookmark: _Hlk118024521]Fodd bynnag, pwysleisia Early Years Alliance (2019) er mwyn i ddarpariaeth gofal plant weithredu'n dda, mae'n hanfodol bod cyllid yn cael ei gynllunio a'i reoli'n briodol.  Cyhoeddodd GOV.UK (2022) bydd hyd at £180 miliwn o gyllid yn cael ei ddarparu i gefnogi’r sector i ganolbwyntio ar ddatblygiad plant yn eu blynyddoedd cynharaf ac yn helpu i fynd i’r afael â heriau recriwtio a chadw presennol yn Lloegr. Yn ogystal ag yng Nghymru cyhoeddodd Llywodraeth Cymru (2022) £26 miliwn ar gyfer cam nesaf ehangu gofal plant rhan-amser Dechrau'n Deg; £70 miliwn ar gyfer gwelliannau a gwaith cynnal a chadw hanfodol ar gael i bob lleoliad gofal plant a £3.8 miliwn i gefnogi mwy o ddarparwyr gofal plant i wella eu darpariaeth Gymraeg.
Awgryma Lough (2022) o ganlyniad i ddiffyg cyllid mae ymarferwyr wedi gorfod prynu adnoddau ei hun megis llyfrau. Adeilada Clement (dim dyddiad) ar hyn drwy ddweud mai’r pwysau ar athrawon i gyflawni canlyniadau yn amlwg, ac mae llawer yn teimlo bod angen iddynt fuddsoddi eu harian eu hunain i wneud hynny trwy brynu adnoddau penodol.
O fewn lleoliadau yn y DU dywed PACEY (dim dyddiad) mae llywodraeth ganolog yn dyrannu cyllid blynyddoedd cynnar i awdurdodau lleol. Yna mae awdurdodau lleol yn dosbarthu'r cyllid hwn i ddarparwyr blynyddoedd cynnar. Yn debyg o fewn Cymru (Llywodraeth Cymru, 2018) mae llywodraeth y DU yn rhoi arian i Lywodraeth Cymru ac yna bydd Llywodraeth Cymru yn darparu’r cyllid i awdurdodau lleol ar draws y wlad.
[bookmark: _Hlk118032866]I gymharu gyda gwledydd megis UDA, Norwy, Canada, Gwlad Pwyl a’r Ffindir lle mae dros 85% o'r cyllid yn cael ei ddyrannu i ysgolion gan awdurdodau lleol ac mewn llawer o systemau, mae gan benaethiaid ysgolion hefyd ymreolaeth gyllidebol sylweddol ac mae darparwyr preifat wedi dod yn ddefnyddwyr terfynol pwysig o arian cyhoeddus. (OECD, 2017)
Nodir The Headteacher (2018) bwriad cyllid yw cyflwyno addysgu a dysgu rhagorol, os mae’n cael ei rheoli’n dda yna mae’n galluogi adnoddau i wella dysgu plant ond os nad yw’n cael ei reoli’n dda yna mae’n bosib ni all leoliad darparu beth sydd angen ar y plant. Dangosodd ymchwil gan EB News (2017) nad yw lleoliadau yn gwario llawer o arian ar ddatblygu eu hymarferwyr trwy hyfforddi. Fodd bynnag, fel nodwyd Henty (2021) er bod diffyg cyllid rhaid sicrhau bod ymarferwyr yn derbyn digon o hyfforddiant er mwyn cefnogi’r plant.
Mae’n hanfodol bod ymarferwyr y blynyddoedd cynnar yn deall, yn gwerthfawrogi ac yn cefnogi chwarae plant ifanc (Nutbrown, 2012). Mae’r Cwricwlwm i Gymru (Llywodraeth Cymru, 2015) yn pwysleisio’r pwysigrwydd o blant yn cael profiadau a dysgu trwy chwarae. Cred Llywodraeth Cymru (2014) bod gan blant awydd greddfol i chwarae fel nodwyd o fewn polisi chwarae 2002. Cytuna Thomas a Rees-Edwards (2010) trwy nodi trwy chwarae bydd plant yn dysgu.
Roedd Froebel yn ystyried chwarae yn hanfodol i addysg plant a'u datblygiad yn y dyfodol, credodd plant dylai arwain y chwarae (Gray and Macblain, 2012). Yn debyg,  Mynna Montessori (Child Development Institute, dim dyddiad) chwarae oedd gwaith y plentyn a chynigiodd fod chwarae yn allweddol ar gyfer helpu plant i wneud dewisiadau. Adeiladodd Isaacs ar waith Froebel a Montessori, awgrymodd fod chwarae yn galluogi plant i gymryd rhan orau mewn dysgu gweithredol ac yn gadael iddynt deimlo'n gyfforddus gyda'u sgiliau eu hunain (Twinkl, dim dyddiad). Barn adnabyddus yw un Piaget, credodd fod plant yn datblygu trwy ymgysylltu’n weithredol gyda’i amgylchedd ac wrth iddynt dyfu dylai ei amgylchedd hefyd tyfu (Joubert a Harrison, 2021). Fodd bynnag, anghytunodd Vygotsky gyda syniadau Piaget trwy nodi bod plant yn dysgu’n barhaus ac yn annibynnol ar gyfnodau penodol (Twinkl, dim dyddiad). Mae ei ddamcaniaeth yn awgrymu yn ôl Scharer (2017) bod chwarae dychmygol yn hanfodol i ddatblygiad plant. Credodd Vygotsky bod chwarae yn helpu plant i hunan reoleiddio (Whitebread, 2012) Awgryma Thomas a Rees-Edwards (2010) cred Vygotsky oedd chwarae yn galluogi plant i greu parth datblygiad procsimol er mwyn gweithredu ar lefel uwch
Hawlia Nido Early Schools (2022) bod y dull Reggio Emilia wedi’i seilio ar chwarae a trwy ei ddefnydd fel cyfrwng mae plant yn cael eu hannog i ddefnyddio pob un o’r pum synnwyr i archwilio’r byd o’u cwmpas. O fewn lleoliad Reggio Emilia mae yna ‘piazza’ sef ardal gymdeithasol sydd yn ganolbwynt i blant o bob oedran chwarae a dysgu gyda’i gilydd (Abbot a Nutbrown, 2009). Yn debyg, dywed Ministry of Education (2019) bod dysgu trwy chwarae yn ffurfio sylfaen addysgeg Te Whāriki. Cred nid yw dysgu yn angenrheidiol er mwyn i weithgaredd gael ei weld fel chwarae, ond mae dysgu yn sylfaenol i ddysgu trwy chwarae (Ministry of Education, 2019).
Dadleua Whitebread (2012) os nad yw’r plant yn cael digon o brofiad chwarae o ganlyniad i ddiffyg dealltwriaeth yr ymarferwyr yna maent dan anfantais yn eu datblygiad. Cytuna The National Strategies Early Years (2009) drwy ychwanegu bod ymarferwyr yn chwarae rhan bwysig wrth ddarparu’r blociau adeiladu ar gyfer archwilio annibynnol. Os nad yw plant yn cael y cyfle i chwarae gall cael canlyniadau negyddol hirdymor ar ddysgu ac iechyd corfforol a meddyliol plentyn (Their World, 2022). Mae’n hollbwysig i ymarferwyr deall pwysigrwydd chwarae, yn ol Early years matters (dim dyddiad) nhw sydd yn darparu amgylcheddau diogel ond heriol sy'n cefnogi ac yn ymestyn dysgu a datblygiad. Mae agwedd ymarferwyr at ddysgu trwy chwarae yn gallu bod yn un negyddol, awgryma UNICEF (2018) bod nifer o ymarferwyr yn meddwl am ddeunyddiau dysgu fel llyfrau gwaith yn hytrach na gwrthrychau y gall plant eu harchwilio a’u defnyddio yn eu dysgu.
Yn ôl UNICEF (2018) nad yw nifer o ymarferwyr, penaethiaid a swyddogion addysg yn sylweddoli rôl hanfodol chwarae wrth feithrin dealltwriaeth plant ifanc o gysyniadau mathemategol, gwyddonol a llythrennedd. Cred Llywodraeth Cymru (2008) dylai’r dull o ddysgu drwy chwarae fod yn hawl i bob plentyn 3-7 oed o fewn y cyfnod sylfaen. Cytuna Henty (2021) trwy nodi bod ysgolion yn ceisio paratoi plant i’r flwyddyn nesaf yn lle gadael iddynt barhau i ddysgu trwy chwarae.
Awgryma Whitebread (2012) bod y ddarpariaeth o chwarae yn aml yn cael ei gefnogi’n aneffeithiol gan ymarferwyr sydd heb ei hyfforddi’n ddigonol. Cytuna WISERD (Llywodraeth Cymru, 2015) a nododd os byddai mwy o staff yn ymgymryd mewn hyfforddiant yna byddant yn gallu defnyddio addysgeg y cyfnod sylfaen o fewn ei arfer. Yn debyg, dywed Iram Siraj (Llywodraeth Cymru, 2014) o ganlyniad i ymarferwyr gyda diffyg dealltwriaeth o chwarae ac addysgeg chwarae nad oeddent yn deall sut i greu amgylcheddau i gefnogi plant i ddysgu trwy chwarae. Fel canlyniad, mae Donaldson (Llywodraeth Cymru, 2015) wedi llwyddo o fewn y cwricwlwm newydd i gynnwys chwarae trwy alluogi ymarferwyr i greu cwricwlwm eu hun trwy’r pedwar diben a’r meysydd dysgu a phrofiad.
Dadleua UNICEF (2018) o ganlyniad i ddiffyg hyfforddiant nid yw pob ymarferwr neu bennaeth yn deall pwysigrwydd chwarae ac o ganlyniad i ddiffyg cyllid nid yw’n bosib i rheiny sydd yn allu prynu deunyddiau i hybu hyn. Mynna Thomas a Rees-Edwards (2010) dylai rhaglenni hyfforddiant cynnwys dealltwriaeth o chwarae a dysgu er mwyn sicrhau bod gan ymarferwyr y ddealltwriaeth yma.









Rhan 2 
Nodir Llywodraeth Cymru (dim dyddiad) bod pob plentyn yn unigryw a byddant yn datblygu pan maent yn barod ac yn ei ffordd ei hun. Cytuna Ken Robinson (RSA, 2010)
wrth dynnu sylw i’r syniad o blant ar linell cynhyrchu, “we still educate children by batches”. Pwysleisia Robinson y ffaith bod pob plentyn yn unigryw a’i bod nhw’n gweithio yn wahanol felly mae’n rhaid cofio bod hyn wrth ei asesu. Cytuna McMahon a Dyer (2018) trwy bwysleisio ei fod yn hollbwysig i ymarferwyr cael yr ymwybyddiaeth yna bod pob plentyn yn unigryw. O fewn yr ‘Early Years Foundation Stage’ (Early Education, 2012) maent yn cydnabod bod pob plentyn yn blentyn unigryw sy’n dysgu’n gyson ac yn gallu bod yn wydn, galluog, hyderus a hunan-sicr. Fodd bynnag, mae’r cyfnod sylfaen yng Nghymru (Llywodraeth Cymru, 2015) yn nodi dylai plant o ba bynnag oedran, rhyw, hil, crefydd neu anabledd cael ymdeimlad o hunaniaeth o fewn leoliadau addysg a ni ddylent brofi unrhyw wahaniaethu ac aflonyddwch. Cytuna’r uchod gyda gwerthoedd Te Whariki (Ministry of Education, 2017) lle credir bod  pob plentyn ar daith unigryw, maent yn dod i’r byd yn awyddus i ddysgu ac i mewn i deulu sydd â gobeithion uchel ar eu cyfer, yn ogystal â Reggio Emilia lle dechreuodd Malaguzzi’r (Flavin, 2020) arddull yn seiliedig ar y gred bod pob plentyn yn unigryw.

Yn ôl Llywodraeth Cymru (2020) pwrpas asesu plant yw er mwyn cefnogi pob dysgwr i wneud cynnydd, Mae'n rhan annatod o ddysgu ac addysgu ac mae angen partneriaethau effeithiol ymhlith pawb sy'n gysylltiedig, gan gynnwys y dysgwr. Yn debyg, nodwyd Education Scotland (2022) Cynhelir asesiad i weld beth mae plant a phobl ifanc yn ei wybod, yn ei ddeall ac yn gallu ei wneud. Mae asesu yn bwysig iawn ar gyfer olrhain cynnydd, cynllunio camau nesaf, adrodd a chynnwys rhieni, plant a phobl ifanc mewn dysgu.

[bookmark: _Hlk117170741]Gellir dadlau yn ôl Carr (2002) mai asesu yw'r arf polisi mwyaf pwerus mewn addysg sydd yn ofynnol o dan safonau gofynnol cenedlaethol ar gyfer gofal plant a reoleiddir i blant hyd at 12 oed (Llywodraeth Cymru, 2016). Yn debyg, cred Education Scotland (2022) a Llywodraeth Cymru (2022) cynhelir asesiad i weld beth mae plant a phobl ifanc yn ei wybod, yn ei ddeall ac yn gallu ei wneud. Fodd bynnag, yn Te Whariki credir bod asesiad cywir yn angenrheidiol fel y gellir gosod tasgau dysgu ar lefel gywir o fewn galluoedd y plentyn (Glazzard et al (2010).Ychwanega PACEY (2017) mae asesu yn helpu ymarferwyr i ddarparu adnoddau i blant ysgogi eu diddordebau, eu hysgogi a chyffroi eu chwilfrydedd, gan annog plant i chwarae ac archwilio a dysgu trwy eu profiadau. Fodd bynnag, nodir Llywodraeth Cymru (2022) dylai asesu ganolbwyntio ar nodi cryfderau, cyflawniadau, meysydd i’w gwella a, lle bo’n berthnasol, rhwystrau i ddysgu, pob dysgwr unigol. Gwelwyd arfer tebyg o fewn addysg Te Whariki (Te Whariki Online, dim dyddiad) lle credir bod asesu yn ffordd dda o weld beth mae plant yn ei wybod ac yn ei gallu gwneud, ei diddordebau a sut mae ei dysgu yn dod yn ei flaen.

[bookmark: _Hlk117930761]Mae pryder wedi'i fynegi ers tro ynghylch tegwch asesu addysgol yn ôl Tierney (2013). Cred Kaiser a Rasminsky (2020) bod diwylliant yn rhywbeth unigryw a wahanol i bob unigolyn, gall amrywio o werthoedd, iaith ac arferion magu plant hyd at ddisgwyliadau ar gyfer ymddygiad plant. Cytuna Sasu (2016) gan nodi bod diwylliant llawer o bobl yn wahanol, yn eu gwneud yn unigryw. Yn debyg, dywed Banks (2015) bod gwerthoedd, credoau a safbwyntiau yn rhai o’r pethau sydd yn gwneud person yn unigryw. Yn 1976 awgrymodd Hall bod diwylliant yn debyg i fynydd ia (Adeaconsuming, 2015). Awgrymir Model Hall (Intercultural English, 2018) bod gan bawb cefndiroedd a diwylliant gwahanol sydd yn eu gwneud yn unigryw, felly mae’n rhaid sicrhau eu bod nhw’n cael eu trin fel eu bod nhw’n unigryw

Fodd bynnag, dywed Kaiser a Rasminsky (2020) yr unig ffordd gall ymarferwyr rhoi cyfle teg i bob plentyn i lwyddo yw bod yn ymwybodol o sut gall diwylliannau plant dylanwadu ar eu hymddygiad. Yn debyg mae syniadau Dweck (2017) yn nodi gall cefndiroedd diwylliannol llywio canfyddiadau athrawon o alluoedd plant a dyma pam bod rhaid cofio bod pob plentyn yn unigryw. Dywed Dweck (2017) “Children's conceptions of ability play a pivotal role in their achievement motivation”, awgrymir gall grwpio plant yn ôl gallu fod yn rhywbeth negyddol iawn gan fod pob plentyn yn unigryw a dylent gael eu trin yn yr un ffordd. Cytuna hyn gyda chanllawiau National College for Teaching & Leadership (2013) sydd yn nodi dylai ymarferwyr cynllunio gweithgareddau sydd yn ystyried cefndiroedd y plant. Syniadau tebyg sydd gan Rezai (2022), dywed er mwyn cynnal asesiadau teg rhaid eu addasu i wireddu anghenion a nodweddion y plentyn unigryw.

Mae ymchwil Bradbury a Robert-Holmes (dim dyddiad) yn awgrymu y gall llawer o ffactorau effeithio ar blant wrth iddynt gael eu hasesu. Caiff hyn ei gefnogi gan theori hierarchaeth o anghenion Maslow a oedd yn rhagdybio os nad oedd yr anghenion sylfaenol yn cael ei chyflawni yna byddant yn cael effaith ar anghenion tyfiant plant (Noltemeyer et al (2020). Cytuna Noltemeyer et al (2012) a Llywodraeth Cymru (2013) trwy nodi gall amryw o ffactorau allanol cael effaith ar allu plentyn, dywed nad yw pob plentyn yn byw'r un bywyd felly mae gwahanol bethau yn mynd i effeithio arnynt felly rhaid cofio hwn wrth i ymarferwyr asesu, arsylwi a thracio plant.

Ffynhonnell: Llywodraeth Cymru (2013)





Caiff y cylch Arsylwi, Asesu a Chynllunio sydd wedi’i ddylanwadu a theori Bronfenbrenner ac sydd yn galluogi ymarferwyr i fod yn ymwybodol o’r plentyn unigryw, ei ddefnyddio yn y cyfnod sylfaen ac wedi’i addasu mewn cwricwlwm Te Whariki (Birth to 5 matters, 2021) 

O fewn Y Cyfnod Sylfaen yng Nghymru, byddai ymarferwyr yn asesu plant yn barhaus wrth arsylwi ar ei weithgareddau o ddydd i ddydd, trwy’r asesiadau yma roedd yr ymarferwyr yn medru darparu cwricwlwm oedd yn briodol i bob plentyn (Llywodraeth Cymru, 2018). Yn debyg, roedd fersiwn wreiddiol o asesu Te Whariki (McLachlan, 2018) yn digwydd yn barhaus wrth i oedolion wrando, gwylio a rhyngweithio gyda phlant a trwy hyn gellir gwneud penderfyniadau o sut i ddiwallu ei anghenion. Fodd bynnag, mae’r fersiwn newydd o Te Whariki yn nodi bod angen arweiniad cryfach ar yr angen am ddulliau anffurfiol a ffurfiol o asesu er mwyn sicrhau bod dysgu plant ym mhob maes yn cael ei asesu (McLachlan, 2018). Nodwyd newid tebyg yng Nghymru, o ganlyniad i’r Cwricwlwm Newydd i Gymru (Llywodraeth Cymru, 2022), bydd nawr gan yr ysgol rhyddid i ddatblygu trefniadau asesu sydd yn cefnogi cynnydd pob dysgwr. Ychwanegwyd  Llywodraeth Cymru (2020) ymhellach, bydd yn rhaid i ymarferwyr hyrwyddo ffurfiau gwahanol o asesu er mwyn diwallu anghenion pob plentyn. Nodir Educational Leadership Project Ltd (2019) roedd asesu plant yn yr hen ffordd Te Whariki yn cynnwys nodiadau ysgrifenedig, rhestrau gwirio a samplu amser sydd yn debyg i’r Cyfnod Sylfaen yng Nghymru (Llywodraeth Cymru, 2008) a nodir gall ymarferwyr defnyddio’r dulliau uchod wrth naill ai cymryd rhan yn y gweithgaredd gyda’r plentyn neu ei arsylwi o bell.

Nid oedd Donaldson (Llywodraeth Cymru, 2015) yn credu bod y system asesu plant Cymru yn gweithio rhagor o ganlyniad i lefelau cyrhaeddiad (PISA)  ddim mor uchel ag y dylent fod (Wightwick, 2016) a dangosodd adolygiad OECD (2014) bod y trefniadau asesu a gwerthuso presennol yn anfoddhaol o ran gwella perfformiad ymhlith cyfran uchel o bobl ifanc Cymru. Yn debyg, nodwyd Ministry of Education (2017) bod angen diwygio’r cwricwla Te Whariki er mwyn ei gadw’n gyfoes o ran asesu, addysgeg a newidiadau cymdeithasol. Yn debyg i’r Cwricwlwm newydd yng Nghymru (Llywodraeth Cymru, 2015), defnyddir Te Whariki asesiadau er mwyn cynllunio’r cwricwlwm a diwallu anghenion y plentyn unigryw (Te Whariki Online, dim dyddiad).

Mae plant Te Whariki yn cael ei arsylwi mewn nifer o ffyrdd gwahanol, un ffordd lwyddiannus yw creu portffolio allan o luniau, recordiadau sain/fideo ac enghreifftiau o waith y plant (Te Whariki Online, dim dyddiad). Yn ychwanegol i’r ymarferwr yn asesu, rhoddir amser i’r plant ailymweld a’r portffolio er mwyn hunanasesu. Mae nifer o ymarferwyr Te Whariki yn dogfennu arsylwadau plant trwy straeon dysgu sydd yn canolbwyntio gweithgaredd penodol (Carr, 2002). Ychwanega Te Whariki Online (dim dyddiad) bod ffurfiau naratif o asesu fel storïau dysgu yn defnyddio dilyniant asesu ffurfiannol megis sylwi, adnabod, ymateb a chofnodi. Mae Educational Leadership Project Ltd (2019) yn dadlau bod straeon dysgu yn ymagwedd athronyddol at asesu; y bwriad yw gweld y plant fel unigolion unigryw sydd yn hyderus a galluog. Fodd bynnag, nodir NASUWT (dim dyddiad) bod asesu yng Nghymru yn cymryd nifer o wahanol ffurfiau ac yn gwasanaethu nifer o ddibenion penodol. Er enghraifft, dywed NAEYC (dim dyddiad) fod arsylwi a dogfennaeth yn rhai o’r ffurfiau asesu a chaiff ei ddefnyddio. Fodd bynnag yn ol Llywodraeth Cymru (2022) roedd nifer o ymarferwyr wedi disgrifio gorfod creu tasgau penodol er mwyn asesu rhai sgiliau nad oedd yn cael ei arsylwi’n amlwg trwy chwarae.

Dywed Barber a Paul-Smith (2010)  bod arsylwi yn fath o asesu plant ac yn hanfodol ar gyfer darparu gofal plant o safon dda. Yn ol Neaum (2016) a Safety Culture (dim dyddiad) mae nodiadau ar post-it notes, tynnu lluniau o blant a chofnod rhedeg i gyd yn ffurfiau arsylwi plant yn ogystal ag samplu amser, tracio, dogfennaeth a rhestrau gwirio. O fewn Y Cyfnod Sylfaen (Llywodraeth Cymru, 2017) defnyddiwyd yr amrywiaeth uchod er mwyn asesu, arsylwi a thracio plant yng Nghymru. Yn ol Thomas a Loughran (2010) mae’r Cyfnod sylfaen yn gosod y cyfrifoldeb am ddarparu tystiolaeth o ddysgu gan blant ar yr oedolion, gan amlygu pwysigrwydd arsylwi yn y broses hon. Awgryma Tovey (2013) bod arsylwi plant yn sail i ddull Froebel; mae’n caniatáu datblygiad parhaus.  O fewn wlad y Basg, un ffordd maent yn benodol yn arsylwi iaith plant yn benodol yw i naill ai wrando ar eu sgyrsiau a recordio’r sgwrs ar y ffon ac yna maent yn gwerthuso beth maent wedi clywed, neu maent yn danfon holiadur allan i asesu effeithiolrwydd yr iaith o fewn yr ysgol (Mendizabal, 2022).

Dywed Nursery Resources (2019) bod tracio cynnydd plant yn hanfodol yn y blynyddoedd cynnar. Yn debyg i asesu ac arsylwi mae tracio yn galluogi ymarferwyr i weld cryfderau a gwendidau’r plant (Kelly, 2015). O fewn ‘EYFS’ yn Lloegr, defnyddir system tracio benodol i nodi datblygiadau’r plant (Teach Early years, dim dyddiad). Trwy’r dull yma mae’n bosib yn ol Teach early years (dim dyddiad) i ymarferwyr cymharu datblygiad y plentyn yn erbyn cofnodion blaenorol, ei dosbarth a’r grŵp oedran cenedlaethol. O fewn Reggio Emilia (Smidt, 2015) mae’n bosib tracio cynnydd plant yn weledol o ganlyniad i gofnodion dyddiol o ddigwyddiadau personol yn cael ei arddangos. Nodir Reggio Children (dim dyddiad) Mae ymarferwyr yn asesu ac arsylwi plant trwy luniau a nodiadau ysgrifennedig ac yna’n ei arddangos yn y dosbarth. Yn ol Smidt (2015) mae’n bosib trwy’r dull yma gweld taith dysgu unigryw i bob plentyn.

[bookmark: _Hlk117944313]Cred Bournmoth University (2018) mae profiadau unigryw plant o  ddiwylliant yn effeithio arnynt yn emosiynol, cymdeithasol, corfforol ac yn ieithyddol. Adeilada Maryville University (dim dyddiad) ar hyn trwy ddweud mai’r modd y mae cymdeithas yn dangos dealltwriaeth o ddiwylliannau amrywiol yn gallu effeithio ar ddatblygiad plentyn mewn sawl ffordd, megis pa mor hyderus ydynt ynddynt eu hunain neu ba mor gyfforddus y maent yn rhyngweithio ag eraill, felly mae’n hollbwysig bod ymarferwyr yn ystyried hyn wrth ei asesu, arsylwi a thracio.


















Rhan 3 
A oes le i blant ag awtistiaeth o fewn cwricwlwm sydd yn seiliedig ar chwarae?
Mae nifer o ymarferwyr y blynyddoedd cynnar wedi cwestiynu a yw’r cwricwlwm chwarae yn briodol i blant ag awtistiaeth? Ond nid ydynt wedi edrych yn ehangach ar yr holl fanteision gall dysgu trwy chwarae cael ar blant gydag awtistiaeth.
[bookmark: _Hlk117193295]Nodwyd yn Erthygl 31 o’r Confensiwn ar Hawliau’r Plant (Comisiynydd Plant Cymru, 2022) bod gan blant yr hawl i chwarae. Cytuna Llywodraeth Cymru (2021) gan nodi bod rhaid darparu addysg sy’n datblygu eu personoliaeth a’u talentau yn llawn i bob plentyn.
Beth yw chwarae? 
Mae chwarae yn hanfodol i’r ffordd y bydd plant yn dod yn ymwybodol o’u hunain, y ffordd y byddant yn dysgu sut i ymddwyn yn gymdeithasol a hefyd yn hanfodol i ddatblygiad deallusol (Llywodraeth Cymru, 2015). Cytuna Wolfberg (2009) gan nodi fod Rousseau yn ystyried chwarae fel gweithgaredd plentyndod naturiol. Aiff Wolfberg (2009) ymlaen i ychwanegu roedd Dewey yn annog eraill i feddwl am chwarae fel proses o gaffael gwybodaeth ac i blant dysgu trwy ymchwilio a datrys problemau. Yn debyg, roedd syniadau Froebel (Besio, Bulgarelli a Stancheva-Popkostadinova, 2017) yn nodi bod chware yn ysgogi dychymyg plant. Cytuna Barnett 2018 wrth ddweud fod chwarae yn rhan annatod o ddatblygiad cynnar plentyn, gan arwain at sgiliau cymdeithasol a chyfathrebu cynyddol gymhleth, ac yn y pen draw at gyfeillgarwch. Yn debyg, dywed Play Wales (2017) bod chwarae’n ganolog i iechyd a lles corfforol, meddyliol, cymdeithasol ac emosiynol plant. Mae gan bob plentyn ysfa gynhenid i chwarae ac mae ymchwil yn awgrymu bod chwarae’n cael effaith ar ddatblygiad ffisegol a chemegol yr ymennydd.
Felly pam fod chwarae’n wahanol mewn plant awtistig?
Awgrymir Autism West Midlands (2020) o ganlyniad i broblemau synhwyraidd gall plant ffafrio rhai teganau yn hytrach na rhai arall neu eu defnyddio mewn ffordd wahanol i eraill. Mae’n bosibilrwydd bydd plant ag awtistiaeth yn awyddus i reoli neu gadw pethau’r un peth. Cytuna Autism Toolbox (2019) trwy ddweud bod plant ag awtistiaeth yn arddangos y mathau gwahanol o chwarae ond yn aml mewn ffordd wahanol i’w cyfoedion.
Yn debyg, cred Hancock (2020) bod chwarae yn cefnogi lles a datblygiad plant ag awtistiaeth. Mae ymchwil gan Barnett (2018) yn dangos gall plant ifanc ag awtistiaeth elwa o gymryd rhan mewn gweithgareddau chwarae gyda chyfoedion. Yn debyg, mae Warreyn, Paelt a Roeyers (2014) yn dadlau dylid hybu chwarae mewn plant ag awtistiaeth o ganlyniad i ymchwil sydd yn pwysleisio pwysigrwydd chwarae yn ystod babandod a phlentyndod cynnar a’i berthynas bosibl ag iaith.
[bookmark: _Hlk117193463]Er bod y rhan fwyaf o blant yn caffael y sgiliau uchod trwy chwarae gydag eraill, nid yw plant ag awtistiaeth yn olrhain patrwm safonol datblygiad chwarae. Fodd bynnag, cred Besio, Bulgarelli a Stancheva-Popkostadinova (2017) bod chwarae mwy fel peiriant cynhenid ar gyfer chwilfrydedd, her, cymhelliant tuag at weithredu, a pherthnasoedd cymdeithasol.
Yn ol ymchwil Freeman a Kasari (2013) mae nifer o blant ag awtistiaeth yn cael anawsterau sylweddol gyda chwarae, Cytuna Wolfberg (2009)  gan ychwanegu maent yn aml yn ymgysylltu mewn chwarae ailadroddus. Yn ychwanegol i hyn, mae nifer o blant ag awtistiaeth gyda sgiliau chwarae cyfyngedig felly maent yn ei weld yn anodd cael ymgysylltiad cymdeithasol wrth chwarae (Freeman a Kasari, 2013). Fodd bynnag, ni fyddai Vygotsky yn cytuno gan ei fod yn credu dylai chwarae fod yn weithgaredd cymdeithasol sy’n gwrthwynebu syniadau Piaget, dylai chwarae cael ei ysgogi gan eich hun (Wolfberg, 2009). 
Awgryma Wolfberg, Bottema-Beutel a DeWitt (2012) bod plant ag awtistiaeth yn wynebu heriau amlwg mewn chwarae cymdeithasol a dychmygol, sy’n eu rhoi mewn perygl mawr o gael eu hallgau gan eu cyfoedion. Fodd bynnag, cred Barnett (2018) gall plant ifanc ag awtistiaeth elwa o gymryd rhan mewn gweithgareddau chwarae gyda chyfoedion gan ei fod yn darparu cyfleoedd i gynyddu sgiliau cymdeithasol ac ymdeimlad o berthyn a chyfeillgarwch sydd yn hollbwysig.
Cytuna Wolfberg, Bottema-Beutel a DeWitt (2012) a Bennie (2020) gall problemau cyfathrebu geiriol a di-eiriau effeithio’n arbennig ar allu plant ac awtistiaeth i ddechrau chwarae cymdeithasol gyda chyfoedion. Fodd bynnag, mae plant ag awtistiaeth yn mynegi eu diddordebau chwarae yn ddigymell ac yn gwneud agorawdau cymdeithasol mewn ffyrdd unigryw eu hunain (Wolfberg, Bottema-Beutel a DeWitt, 2012). Fodd bynnag, er mwyn i blant ag awtistiaeth elwa o’r rhyngweithio sy’n digwydd yn ystod chwarae a pharhau i wneud cynnydd datblygiadol mewn sgiliau chwarae, mae angen ymyrraeth systematig (Barnett, 2018).
Nodwyd Warreyn, Paelt a Roeyers (2014) gall plant ag awtistiaeth dangos diffygion yn y mathau mwyaf sylfaenol o chwarae. Fodd bynnag, o fewn ei ymchwil darganfyddo’n nhw mewn sefyllfa hynod strwythuredig o chwarae nad oedd unrhyw wahaniaeth rhwng y plentyn ag awtistiaeth a’r plentyn o’r un oedran neu o’r un lefel ieithyddol (Warreyn, Paelt a Roeyers, 2014).
Er bod plant ag awtistiaeth yn gallu chwarae ar lefel symbolaidd, mae’r mwyafrif yn gweithio ar lefel weithredol, yn ol Wong a Kasari (2014). Yn ddatblygiadol, nodwyd Wong a Kasari (2014) gall fod yn symlach i blant gymryd rhan mewn chwarae gweithredol na gwneud yr ymdrech i greu chwarae mwy cymhleth, symbolaidd. 

Sut gall ymarferwyr helpu plant ag awtistiaeth i chwarae?
[bookmark: _Hlk117197192]O ganlyniad i ymchwil Wolfberg (2009) fe wnaethant nhw ddarganfod os bod gan y plant oedolyn yn eu helpu maent yn dangos fwy o sgiliau chwarae. - VYGOTSKY MKO LINK?
Mae astudiaethau cynnar wedi dangos bod plant ag awtistiaeth yn gallu amgyffred a chynhyrchu ffurfiau mwy soffistigedig o chwarae pan fydd oedolyn yn eu hudo. Wolfberg (2009) 
Er mwyn i blant ag awtistiaeth chwarae yn llwyddiannus, ni all chwarae fod yn unigol, ond gyda grŵp, a rhaid iddo ganiatáu i blant ymarfer sgiliau a rolau y gallant eu mabwysiadu a’u gwneud fel oedolion (Besio, Bulgarelli a Stancheva-Popkostadinova, 2017). Cytuna  Bennie (2020) wrth ddweud bod angen oedolyn i helpu arwain plant ag awtistiaeth.
Mae Llywodraeth Cymru (2021) yn awgrymu defnyddio ymyriadau sydd yn seiliedig ar chwarae, caiff ei ddiffinio gan Bond et al. (2016) ac wedi'i ddiffinio gan Wong et al. (2013), yw'r rhai sy'n defnyddio teganau neu ddeunyddiau hamdden i gefnogi dysgu.  Mae grwpiau chwarae strwythuredig yn weithgareddau grŵp bach a gynlluniwyd i helpu i ddatblygu sgiliau chwarae ac ymgysylltu cymdeithasol.
chwarae strwythuredig (pan fydd oedolyn yn darparu adnoddau, yn dechrau chwarae neu’n ymuno â chwarae plant i gynnig rhywfaint o gyfeiriad) therapi Lego neu weithgareddau cyfeillgarwch . (Llywodraeth Cymru, 2019)
Sut mae hyn wedi cael ei effeithio gan y Cyfnod Sylfaen a’r Cwricwlwm newydd?
Trwy’r Cyfnod Sylfaen (Llywodraeth Cymru, 2015) dylai plant wedi bod yn dysgu trwy chwarae yn rheolaidd, ond efallai nad oedd y system yma yn gynhwysol i bob plentyn. Erbyn heddiw, mae dogfennau diwygio’r cwricwlwm yn pwysleisio system addysg gwbl gynhwysol (Conn a Hutt, 2020). Dylai’r Cwricwlwm newydd i Gymru galluogi ymarferwyr i greu ystafell ddosbarth cynhwysol gyda’r potensial i greu arferion addysgu gwirioneddol gynhwysol ar draws y cwricwlwm (Crick a Knight, 2021). Mae Conn a Hutt (2020) yn ymhelaethi trwy ddweud bydd y cwricwlwm newydd yn rhoi mwy o bwyslais ar ddysgu drwy chwarae a phrofiad a fydd o fudd i ddysgwyr ag awtistiaeth.  Fodd bynnag, nodir Crick a Knight (2021) nad yw’r system ADY newydd yng Nghymru ar hyn o bryd yn canolbwyntio ar yr angen am addysg gynhwysol i bob plentyn. Maent yn dadlau dylai cwricwlwm gael ei gynllunio i gwmpasu anghenion pob dysgwr ond yn anffodus nid yw hyn yn digwydd.
O fewn gwerthusiad WISERD (Llywodraeth Cymru, 2015) o’r Cyfnod Sylfaen, fe wnaethant nodi pwysigrwydd cael dull datblygiadol o ddysgu, un sydd yn hyblyg ac yn rhoi’r plentyn yn ganol y dysgu. Nododd y gwerthusiad gall hyn cael manteision sylweddol i blant ag awtistiaeth. Aeth y gwerthusiad ymlaen i ddweud, bod y Cyfnod Sylfaen yn annog addysgeg ddeniadol ac amlsynhwyraidd sydd yn dueddol o fod angen ar blant ag awtistiaeth. Yn olaf, mae’r gwerthusiad gan WISERD (Llywodraeth Cymru, 2015) yn awgrymu efallai bydd plant ag awtistiaeth yn teimlo eu bod wedi’u llethu gan ddiffyg strwythur sydd yn bodoli gyda’r Cwricwlwm Newydd.
Fodd bynnag, mae dogfen ‘Dyfodol Llwyddiannus’ Donaldson (Llywodraeth Cymru, 2015) yn nodi dylai’r cwricwlwm fod yn un gynhwysol sydd yn cwmpasu hawl pob plentyn i addysg. Dywed Donaldson, ei fod yn bosib cymhwyso pedwar diben y cwricwlwm i bob plentyn, beth bynnag ei gallu a dylai’r camau cynnydd a’r deilliannau cyflawniad fod yn berthnasol i bob plentyn gan ei fod yn creu cyfleoedd iddynt elwa ar brofiadau amrywiol iawn.
Dadleua’r National Autistic Society (2022) dylai’r System Anghenion Dysgu Ychwanegol rhoi’r dysgwyr wrth galon popeth. Cytuna Llywodraeth Cymru (2022) gan ddweud bydd gan bob plentyn ag ADY hawl i Gynllun Datblygu Unigol (IDP) sydd yn canolbwyntio ar yr hyn sydd yn bwysig i’r unigolyn.
Nodwyd o fewn y cyfnod sylfaen (llywodraeth Cymru, 2015) pwysigrwydd bod ymarferwyr yn deall y plant yn eu gofal a’i datblygiad, rhaid iddynt gynllunio cwricwlwm sydd yn briodol i bawb. Dywed Besio, Bulgarelli a Stancheva-Popkostadinova (2017)  gall plant ag ADY gael eu hamddifadu rhag chwarae o ganlyniad uniongyrchol i’w namau neu oherwydd nad yw’r amgylchedd yn addas. Cytuna Llywodraeth Cymru (2015)  gan ychwanegu ei fod yn hollbwysig ystyried y rhwystrau gall plant ag ADY profi wrth chwarae; anawsterau corfforol, synhwyraidd neu gyfathrebu i enwi rhai.
Yn ddiweddar cyhoeddodd Gweinidog Addysg Jeremy Miles (Llywodraeth Cymru, 2022) £20 miliwn o gyllid i awdurdodau lleol i gefnogi dysgwyr ag ADY. Bydd y buddsoddiad yn cefnogi’r broses o weithredu’r Ddeddf Anghenion Dysgu Ychwanegol (Llywodraeth Cymru, 2021), yn ogystal â chefnogi’r Cwricwlwm i Gymru (Llywodraeth Cymru, 2022) drwy sicrhau bod pob dysgwr yn cael eu dysgu mewn ystafelloedd dosbarth a gofodau sydd â’r technolegau a’r cyfleusterau sydd eu hangen arnynt.

ing a Brighter Future: Early Years and Childcare Plan

‘The early years, which in Wales is defined as the period of life from pre-birth to the end of
the Foundation Phase or 0 to 7 years of age, is a critical part of childhood; a time children
should be able to enjoy; when they grow, develop, play and lear in a safe and nurturing
environment. There is widespread agreement that early childhood experiences are crucially
important for children’s long-term development and their achievements in later life. As a
consequence the early years are the foundation on which society depends for its future
prosperity and progress

Many factors influence a child’s progress in the early years . . .

"The Observation, Assessment and Planning cycle (below) explains the way in which observation enables
us to be aware of and 'see’ the unique child in the broader context of their lives including their family,
culture and community (the bigger picture) as well as the context of their everyday development and
learing (the detailed picture) and how what we provide supports their progress (the curriculum).

‘The Observation, Assessment and Planning cycle (Birth to Five Matters, 2021)

The cycle is based on based on Bronfenbrenner's (1977) Ecological Systems theory, which nests the child
atthe centre surrounded by their other contexts and influences. The New Zealand Early Years Curriculum,
Te Whariki, is also influenced by Bronfenbrenner's model and the importance of the surrounding context of
the child, especially the way in which:

